Diari Oficial de la Generalitat Valenciana


Sumari del DOGV 7051, del 21-06-2013 (2013/6565)

RESOLUCIÓ de 18 de juny de 2013, del director general de Producció Agrària i Ramaderia, per la qual es publica la línia pressupostària i l'import global màxim que finança per a l'any 2013 les ajudes destinades a la reconversió de determinades espècies fructícoles.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6565


Data del document
:   18-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * suport econòmic
    * ajuda a l'agricultura
    * legislació
    * fruticultura
    * producció agrícola alternativa

RESOLUCIÓ de 18 de juny de 2013, del director general de Producció Agrària i Ramaderia, per la qual es publica la línia pressupostària i l'import global màxim que finança per a l'any 2013 les ajudes destinades a la reconversió de determinades espècies fructícoles. [2013/6565]  
L'Orde de 26 d'abril de 2006, de la Conselleria d'Agricultura, Pesca i Alimentació, regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles (DOCV 5255, 10.05.2006), modificada per l'Orde de 23 d'abril de 2007, de la Conselleria d'Agricultura, Pesca i Alimentació (DOCV 5503, 02.05.2007), i per l'Orde 14/2011, de 24 de maig, de la Conselleria d'Agricultura, Pesca i Alimentació (DOCV 6533, 01.06.2011).  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina.  
  
L'Orde 14/2011, de la Conselleria d'Agricultura, Pesca i Alimentació, per la qual es modifica l'Orde de 26 d'abril de 2006, en la disposició addicional segona, delega el titular de la direcció general amb competència en matèria de producció agrària de la Conselleria d'Agricultura, Pesca i Alimentació per a emetre els actes, resolucions i instruccions que calguen.  
Esta ajuda ha sigut notificada a la Comissió Europea amb el número SA 32034 (2011/N).  
Per això, resolc:  
  
Primer  
Establir l'import global màxim per a la resolució d'expedients de la convocatòria de l'exercici 2013, en relació amb l'Orde de 26 d'abril de 2006, de la Conselleria d'Agricultura, Pesca i Alimentació, per la qual es regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles.  
Aplicació pressupostària: 73.46.35.5248.  
Programa: 714.20, Foment i Garantia Agrària.  
Capítol 7.  
Línia T6137.  
Import global màxim amb càrrec als pressupostos de la Generalitat Valenciana 2013: 154.713,00 €, quantitat cofinançada al 50 % pel Ministeri d'Agricultura, Alimentació i Medi Ambient.  
  
Segon  
En virtut de l'aplicació de l'article 63 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es crea una borsa de reserva on s'inclouran una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no han sigut estimades per sobrepassar-se la quantia màxima del crèdit fixat en la convocatòria, amb la indicació de la puntuació atorgada a cada una d'estes d'acord amb els criteris de valoració que s'hi han previst.  
  
En este cas, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell per orde de la seua puntuació, sempre que amb la renúncia per part d'algun dels beneficiaris, s'haja lliurar crèdit suficient per a atendre almenys una de les sol·licituds denegades.  
  
L'òrgan concedent de la subvenció comunicarà esta opció als interessats, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió i procedirà a notificar-lo.  
  
Tercer  
El règim de recursos que pertoca és el recurs de reposició, que s'ha d'interposar en el termini d'un mes davant del mateix òrgan que el va dictar, de conformitat amb el que disposen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei de Jurisdicció Contenciosa Administrativa.  
  
  
València, 18 de juny de 2013.- El director general de Producció Agrària i Ramaderia: José Miguel Ferrer Arranz.